D'alcuerdo con a constitución, l'idioma d'o estato d'Ucraína ye l'ucrainés. O ruso, que yera de facto l'idioma oficial d'a Unión Sovietica, tamién ye amplament parlato, mas que mas en l'este y sud d'Ucraína. D'alcuerdo con o censo de 2001, un 67% d'a población declaró tener l'ucrainés como idioma nativo y un 29% teneban o ruso. A mayoría de parlants nativos d'ucrainés tienen o ruso como segunda luenga. L'ucrainés se parla prencipalment en Ucraína occidental y central. En Ucraína occidental, l'ucrainés ye tamién a luenga dominant en as grans ciudatz (como Lviv). En Ucraína central, l'ucrainés y o ruso se charran por igual, estando lo ruso mas común en Kiev, mientres que l'ucrainés ye a luenga d'emplego mas común en as comunidatz rurals. En l'este y sud d'Ucraína, o ruso ye prencipalment emplegato en as ciudatz, y l'ucrainés se usa en as arias rurals.